Imala u Imela (de l'arabe imāla = inflexión), ye un fenomeno fonetico que fa que o soniu [a] quan ye luengo se pronuncie en determinadas circumstancias como ē u ī. A imela se produce en variants actuals de l'arabe y tamién se produció en variants antigas. A imela estió freqüent en l'arabe hispán u algarabía, en especial en l'arabe d'o Reino de Granada. Se'n conoixe muitos eixemplos d'imala en os arabismos presents en as luengas ibero-romances y en a toponimia arabe d'a peninsula iberica.